CELEX: 22006D0069
Language: fi
Date: 2006-06-02 00:00:00
Title: ETA:n sekakomitean päätös N:o 69/2006, tehty 2 päivänä kesäkuuta 2006 , ETA-sopimuksen liitteen XVI (Julkiset hankinnat) muuttamisesta

7.9.2006   
            
            
               FI
            
            
               Euroopan unionin virallinen lehti
            
            
               L 245/38
            
         
      ETA:N SEKAKOMITEAN PÄÄTÖS N:o 69/2006,
   tehty 2 päivänä kesäkuuta 2006,
   ETA-sopimuksen liitteen XVI (Julkiset hankinnat) muuttamisesta
   ETA:N SEKAKOMITEA, joka,
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XVI muutettiin 8 päivänä kesäkuuta 2004 tehdyllä ETA:n sekakomitean päätöksellä N:o 81/2004 (1).
            
         
               (2)
            
            
               Direktiivin 2004/18/EY oikaisemisesta julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 16 päivänä marraskuuta 2005 annettu Euroopan parlamentin ja neuvoston direktiivi 2005/75/EY (2) olisi otettava osaksi sopimusta.
            
         
               (3)
            
            
               Euroopan parlamentin ja neuvoston direktiivien 2004/17/EY ja 2004/18/EY muuttamisesta hankintoja koskevien sopimusten tekomenettelyihin sovellettavien kynnysarvojen osalta 19 päivänä joulukuuta 2005 annettu komission asetus (EY) N:o 2083/2005 (3) olisi otettava osaksi sopimusta.
            
         
               (4)
            
            
               Asetuksella (EY) N:o 2083/2005 kumotaan komission asetus (EY) N:o 1874/2004 (4), joka on otettu osaksi sopimusta ja joka näin ollen olisi poistettava sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XVI seuraavasti:
   
               1.
            
            
               Lisätään 2 kohtaan (Euroopan parlamentin ja neuvoston direktiivi 2004/18/EY) luetelmakohdat seuraavasti:
               
                           ”—
                        
                        
                           
                              32005 L 0075: Euroopan parlamentin ja neuvoston direktiivi 2005/75/EY, annettu 16 päivänä marraskuuta 2005 (EUVL L 323, 9.12.2005, s. 55),
                        
                     
                           —
                        
                        
                           
                              32005 R 2083: komission asetus (EY) N:o 2083/2005, annettu 19 päivänä joulukuuta 2005 (EUVL L 333, 20.12.2005, s. 28).”
                        
                     
         
               2.
            
            
               Lisätään 4 kohtaan (Euroopan parlamentin ja neuvoston direktiivi 2004/17/EY) luetelmakohta seuraavasti:
               
                           ”—
                        
                        
                           
                              32005 R 2083: komission asetus (EY) N:o 2083/2005, annettu 19 päivänä joulukuuta 2005 (EUVL L 333, 20.12.2005, s. 28).”
                        
                     
         
               3.
            
            
               Poistetaan 2 kohdan (Euroopan parlamentin ja neuvoston direktiivi 2004/18/EY) ja 4 kohdan (Euroopan parlamentin ja neuvoston direktiivi 2004/17/EY) ensimmäinen luetelmakohta (komission asetus (EY) N:o 1874/2004).
            
         2 artikla
   Asetuksen (EY) N:o 2083/2005 ja direktiivin 2005/75/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 3 päivänä kesäkuuta 2006, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (5), tai 2 päivänä kesäkuuta 2006 tehdyn ETA:n sekakomitean päätöksen N:o 68/2006 voimaantulopäivänä, sen mukaan, kumpi niistä on myöhäisempi.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 2 päivänä kesäkuuta 2006.
      
         
            ETA:n sekakomitean puolesta
         
         
            Puheenjohtaja
         
         R. WRIGHT
         
      
   
   
      (1)  EUVL L 349, 25.11.2004, s. 38.
   
      (2)  EUVL L 323, 9.12.2005, s. 55.
   
      (3)  EUVL L 333, 20.12.2005, s. 28.
   
      (4)  EUVL L 326, 29.10.2004, s. 17.
   
      (5)  Valtiosäännön asettamista vaatimuksista ei ole ilmoitettu.